สวัสดีครับ ผมได้ไปมีเพศสัมพันธ์กับ ผญ. ขายบริการมาครับตอนแรกก็อาบน้ำก่อนและก็เริ่มด้วยการทำ ออลรัลเซ็กซ์ ก่อนแต่ไม่ได้ทำจนเสร็จ จากนั้นก็สวมถุงยางอนามัยแล้วก็มีอะไรกันครับทำจนเสร็จภายใน แต่เสร็จในถุงยางอนามัย เสร็จกิจก็อาบน้ำอีกรอบ หลังจากนั้น 21 วัน ผมได้ไปตรวจเลือดหาเชื้อ HIV โดยตรวจสอบ immunochromatography และ GPA ผลออกมาเป็น non-reactive ทั้ง 2 แบบครับ ผลมาแบบนี้นั้นน่าเชื่อถือกี่%ครับ ขอบครับ
สวัสดีค่ะ งาน,หากไปมีความเสี่ยงในการติดเชื้อ HIV มา โดยฝ่ายหญิงมีการทำออรัลเซ็กส์ให้ โดยที่ฝ่ายชายไม่ได้ใส่ถุงยางอนามัย ก็อาจมีโอกาสติดเชื้อ HIV ได้ แต่ก็น้อยมาก ส่วนหลังจากนั้น หากมีเพศสัมพันธ์โดยการสอดใส่เข้าช่องคลอด แต่ใส่ถุงยางอนามัยป้องกันไว้ โอกาสในการติดเชื้อถือว่ามีน้อยมากค่ะสำหรับการตรวจเลือดหาการติดเชื้อ HIV นั้น หากจะให้ผลแน่นอนควรตรวจที่ 28 วันหลังไปมีความเสี่ยงมาค่ะ ซึ่งหากได้ตรวจที่ 21 วันไปแล้ว แนะนำควรตรวจอีกครั้งที่ 28 วันค่ะ นอกจากนี้ ควรตรวจหาการติดเชื้ออื่นๆ ด้วย เช่น ซิฟิลิส ไวรัสจับอักเสบชนิดบีและซี เป็นต้น โดยให้ตรวจที่ 90 วันหลังไปมีความเสี่ยงมาค่ะส่วนการตรวจด้วยเทคนิควิธี immunochromatography ถือเป็นการตรวจแบบ rapid test ซึ่งผลที่ได้อาจไม่แม่นยำเท่ากับการตรวจวิธีมาตรฐาน รวมถึงเทคนิควิธี Gel Particle Agglutination Test (GPA) ซึ่งเป็นการตรวจแบบ simple test ก็อาจมีความแม่นยำไม่เท่าเช่นกัน ดังนั้น แนะนำควรใช้เทคนิควิธี enzyme immunoassay (EIA) ซึ่งถือเป็นมาตรฐานในการตรวจค่ะ